ป้องกันอาการหน้าแดง จัดการกับอาการหน้าแดง รู้สาเหตุ
อาการหน้าแดงอาจเกิดได้ในเวลาที่ไม่เหมาะไม่ควรอย่างที่สุด เช่น ขณะที่คุณกำลังนำเสนอผลงานหรือกำลังพูดคุยเรื่องสำคัญ หากคุณมั่นใจและพร้อม โอกาสที่คุณจะพูดผิด--ซึ่งอาจทำให้เขินหน้าแดง--จะลดลงอย่างมาก ให้แน่ใจว่าคุณพร้อมสำหรับงานสำคัญ และได้เตรียมตัวรับมือเหตุการณ์ใดๆ ที่อาจเกิดขึ้นกับคุณ. ตัวอย่างเช่น หากคุณกำลังเตรียมตัวเพื่อนำเสนอผลงานสำคัญ  มีหลายวิธีที่จะช่วยให้คุณมั่นใจได้ว่าคุณจะทำมันได้อย่างดี การจัดการอย่างเป็นระบบเป็นกุญแจสำคัญ ให้แน่ใจว่าคุณเตรียมทุกสิ่งที่คุณต้องใช้ (โน้ต ทัศนูปกรณ์ ฯลฯ) อย่าลืมด้วยว่า การฝึกฝนจะทำให้งานออกมาสมบูรณ์แบบ ซ้อมนำเสนอผลงานหลายๆ ครั้งจนคล่องแคล่วอย่างที่สุด ซ้อมโดยมีคนฟัง และอย่าลืมซักซ้อมท่วงท่าเวลาการนำเสนองานให้ดีด้วย! ช่วงเวลาสำคัญๆ ไม่ได้เกิดขึ้นแค่ในการทำงานเท่านั้น ชีวิตที่ต้องพบปะผู้คนเต็มไปด้วยความเป็นไปได้ที่เราจะเจอช่วงเวลาน่ากระอักกระอ่วนใจ ซึ่งจะทำให้เราต้องอายหน้าแดง! หากคุณสามารถสร้างความมั่นใจเพิ่มขึ้นเมื่อต้องเผชิญสถานการณ์ต่างๆ ช่วงเวลาน่ากระอักกระอ่วนจะลดน้อยลงอย่างมาก ให้แน่ใจว่าคุณรู้สึกดีกับรูปลักษณ์ของตนเองก่อนออกจากบ้านและพูดให้กำลังใจตัวเอง หากคุณทำให้ตนเองเชื่อว่าคุณดูดีและรู้สึกดี คนอื่นๆ ก็จะสังเกตเห็นสิ่งเดียวกัน การเป็นคนดูมั่นใจในตนเองจะช่วยพาคุณออกห่างจากสถานการณ์ที่น่าอายได้มากเลยทีเดียว  การออกเดทเป็นตัวอย่างที่ดีของสถานการณ์ที่มีความเป็นไปได้สูงที่จะเกิดอาการเขินหน้าแดง เพื่อให้คุณคุมสถานการณ์ได้ พยายามผ่อนคลายตนเองก่อนออกเดท โทรขอกำลังใจจากเพื่อน ฟังเพลงที่ทำให้อารมณ์ดี เตรียมหัวข้อต่างๆ ที่น่าสนใจไว้ เผื่อว่าบทสนทนากับคู่เดทเริ่มตัน  ถึงตอนนี้คุณก็พร้อมแล้วล่ะ! ออกไปเดทด้วยความมั่นใจ ระลึกไว้ว่าคุณเอาอยู่ การจัดการความเครียดจะช่วยให้แนวโน้มที่จะเกิดอาการหน้าแดงลดลง ยิ่งเรากระวนกระวายใจมากเท่าไหร่ หน้าเราก็ยิ่งจะแดงขึ้นมากเท่านั้น ดังนั้น สิ่งที่ดีที่สุดคือ พยายามผ่อนคลายเข้าไว้ โดยเฉพาะอย่างยิ่ง ในยามที่คุณตกอยู่ในสถานการณ์ที่คุณต้องไม่เขินหน้าแดง เช่น หากคุณกำลังจะเข้าพบเจ้านายเพื่อขอขึ้นเงินเดือน คุณต้องดูมั่นใจให้มากเท่าที่จะมากได้ และนั่นมักหมายถึงการระวังไม่ให้หน้าแดงนั่นเอง  มีหลายวิธีที่จะช่วยให้คุณผ่อนคลายกายและใจได้ ลองหายใจลึกๆ ทำสมาธิ หรือแค่นึกถึงสิ่งดีๆ ทั้งหมดนี้สามารถช่วยให้คุณรู้สึกสงบลงและสร้างความมั่นใจได้ สิ่งสำคัญ คือ คุณต้องฝึกฝนวิธีเหล่านี้เพื่อให้เทคนิคผ่อนคลายใช้ได้ผลดี อุณหภูมิในร่างกายมีความสัมพันธ์กับอาการหน้าแดง แค่ร่างกายอุ่นเกินไปเพียงนิดเดียวก็มีแนวโน้มว่าหน้าของคุณจะดูแดงแล้ว ก่อนออกไปเผชิญสถานการณ์เคร่งเครียด ใช้เวลาสักครู่เพื่อลดอุณหภูมิในร่างกาย จิบน้ำเย็นสักสองสามจิบหรือแค่ยืนจ่อพัดลมสักเดี๋ยว อาการหน้าแดงมักเกิดจากความเป็นกังวล หลายครั้งที่ประสาทเหล่านั้นสั่งการให้คุณคิดเรื่องอาการหน้าแดง ลองสะกดจิตตัวเองแบบง่ายๆ เพื่อเปลี่ยนวิธีคิดของคุณที่มีต่ออาการหน้าแดง เวลาที่คุณรู้สึกผ่อนคลายให้นึกภาพตัวเองหน้าแดงและยอมรับภาพนั้น ฝึกเทคนิคนี้กระทั่งคุณรู้สึกรับตัวเองได้หากจะต้องหน้าแดงบ้างในบางครั้ง คุณอาจพบว่าอาการดังกล่าวเกิดกับคุณน้อยกว่าที่คิดมาก! หากคุณเล่นโยคะหรือฝึกสมาธิเป็นประจำ ไม่ว่าจะด้วยวิธีใดก็ตาม นั่นอาจเป็นช่วงเวลาที่เหมาะสมที่จะลองสะกดจิตตัวเอง ครั้งต่อไปที่หน้าคุณแดง ให้สังเกตสถานการณ์และสิ่งรอบตัว คุณรู้สึกเครียดไหม หรือคุณแค่รู้สึกร้อน คุณต้องเข้าใจและเรียนรู้วิธีหลีกเลี่ยงสิ่งกระตุ้นของคุณเอง สำหรับบางคน ความเครียดเป็นสิ่งกระตุ้นที่ชัดเจนที่สุด แต่สำหรับคนอื่นๆ สิ่งกระตุ้นอาจเป็นแสงแดด หรือการรับประทานอาหารเผ็ดร้อนบางอย่าง เป็นต้น แทนที่จะพยายามเลี่ยงอาการดังกล่าว ให้พยายามมองว่ามันเป็นสิ่งดีเสีย คนจำนวนมากรู้สึกว่า เวลาใครสักคนหน้าแดงมันดูมีเสน่ห์ ขณะที่คนอื่นๆ กล่าวว่า พวกเขามีแนวโน้มที่จะเชื่อใจคนที่เขินหน้าแดงมากกว่า และคนเรามักจะเผชิญหน้ากับคนที่กำลังหน้าแดงน้อยกว่า อาการหน้าแดงอาจจะช่วยปกป้องคุณจากการถกเถียงที่ไม่น่าอภิรมย์ได้เลยนะ! นี่เป็นข้ออ้างที่ดีเยี่ยมในการพุ่งตัวไปห้างใกล้บ้านเพื่อหาซื้อเครื่องสำอาง การใช้เครื่องสำอางเป็นหนึ่งในวิธีที่ง่ายที่สุดที่จะช่วยปกปิดอาการหน้าแดง ลองใช้ไพรเมอร์ เพื่อให้มั่นใจว่าเครื่องสำอางทั้งหลายบนใบหน้าของคุณเรียบเนียน จากนั้น เลือกรองพื้นที่เข้ากับผิว เลี่ยงรองพื้นที่หนักเกินไป มิฉะนั้นจะเสี่ยงต่อการถูกมองว่าแต่งหน้าจัดเกิน ให้คุณเลือกรองพื้นเบาๆ แต่ให้สีที่เป็นธรรมชาติกับใบหน้าของคุณแทน ซึ่งมันช่วยให้คุณปกปิดอาการหน้าแดงได้อย่างใจต้องการ นี่อาจเป็นเวลาที่เหมาะสมที่จะขอความช่วยเหลือ ไปห้างสรรพสินค้าใกล้บ้าน และออกสำรวจเคาน์เตอร์เครื่องสำอาง ขอความช่วยเหลือจากพนักงานขายในการลองสินค้าต่างๆ จนกว่าคุณจะได้รองพื้นหรือคอนซีลเลอร์ที่ใช่สำหรับคุณ หากอาการหน้าแดงของคุณมีความสัมพันธ์กับความกระวนกระวายในการเข้าสังคม เป็นไปได้ว่าอาจต้องพึ่งหมอเพื่อรักษาอาการนั้น ยาบางชนิดสามารถลดอาการกระวนกระวายอ่อนๆ ได้ เป็นผลให้อาการหน้าแดงลดลงได้ หลายๆ ครั้ง ยาที่ใช้กัน คือ ยาเบต้าบล็อกเกอร์หรือยาที่ใช้ต้านอาการซึมเศร้า ปรึกษาแพทย์ดูว่าวิธีนี้เป็นตัวเลือกใช่สำหรับคุณหรือไม่ การพบนักบำบัดอาจเป็นอีกวิธีที่ดีเยี่ยมที่จะเอาชนะความกระวนกระวายต่างๆ หากคุณรู้ตัวว่า อาการหน้าแดงมีความเครียดเป็นต้นเหตุ คุณอาจใช้การบำบัดเป็นอีกตัวช่วยในการเรียนรู้ที่จะจัดการกับอาการของคุณ นักบำบัดสามารถช่วยให้คุณระบุได้ว่าอะไรเป็นสิ่งกระตุ้นของอาการดังกล่าว จึงช่วยให้คุณเรียนรู้ที่จะใช้วิธีต่างๆ เพื่อหลีกเลี่ยง หรือเพื่อรับมือกับอาการเหล่านั้นด้วยความมั่นใจมากขึ้น การใช้ยาทำได้เพียงหยุดอาการ แต่ไม่ได้เป็นการแก้ปัญหาที่ต้นเหตุ การรับการบำบัดจะช่วยระบุต้นตอของปัญหาได้ การรักษาอาการหน้าแดงอาจต้องใช้เวลานาน สิ่งสำคัญคือ ให้จำไว้ว่า คุณต้องพยายามคลายความกดดันที่มีต่อตัวเองบ้าง จำไว้ว่า อาการหน้าแดงเป็นเรื่องปกติ ไม่ได้มีแต่คุณคนเดียวที่เผชิญกับอาการดังกล่าว ยิ่งคุณเครียดน้อยลงเท่าไหร่ คุณก็จะยิ่งหน้าแดงน้อยลงเท่านั้น การผ่าตัดเป็นที่พึ่งสุดท้าย และมักใช้กับรายที่อาการหนักมากๆ แต่ก็เป็นวิธีที่ได้ผลดีในการลดโอกาสการเกิดอาการหน้าแดงได้อย่างมาก โดยทั่วไป การผ่าตัดนี้เรียกว่า การผ่าตัดระงับการทำงานของเส้นประสาท ซึ่งมีการตัดเส้นประสาทที่ทำให้หลอดเลือดบริเวณใบหน้าขยายตัว ทำให้หน้าแดง และเป็นธรรมดาของการผ่าตัดทุกชนิดที่ความเสี่ยงเป็นสิ่งเลี่ยงไม่ได้ คุณจึงต้องคุยกับแพทย์ให้แน่ใจเรื่องผลต่างๆ ที่อาจเกิดตามมาหลังการผ่าตัด ความเข้าใจว่าทำไมคุณถึงหน้าแดงจะช่วยให้คุณรู้ว่าจะรับมือกับมันอย่างมีประสิทธิภาพได้อย่างไร สำหรับใครหลายๆ คน สาเหตุที่พบมากที่สุด คือ เวลาที่พวกเขาเป็นจุดสนใจ การตกเป็นจุดศูนย์กลางความสนใจอาจทำให้แม้แต่คนที่มั่นใจในตัวเองมากๆ เกิดหน้าแดงขึ้นมาได้โดยไม่มีใครคาดคิด ยิ่งเรากังวลว่าหน้าจะแดงมากเท่าไหร่ หน้าของเราก็จะยิ่งแดงขึ้นเท่านั้น นี่เป็นหนึ่งในสาเหตุที่พบบ่อยที่สุดของอาการหน้าแดง พยายามมุ่งความสนใจไปที่สิ่งใดสิ่งหนึ่ง อะไรก็ได้ที่ไม่ใช่ความกลัวว่าหน้าจะแดง ยิ่งคุณนึกถึงมันน้อยเท่าไหร่ โอกาสที่อาการดังกล่าวจะเกิดก็จะน้อยลง ความวิตกกังวลเป็นสาเหตุสำคัญที่ทำให้อาการหน้าแดงเป็นปัญหาของใครหลายคน เป็นไปได้ว่าการหน้าแดงเป็นอาการที่มีสาเหตุจากเรื่องสำคัญอย่าง โรควิตกกังวลทั่วไป การกลัวการเข้าสังคม หรือความกลัวการหน้าแดงโดยปราศจากเหตุผล สิ่งสำคัญคือ การรับการรักษาในทางจิตวิทยาเพื่อจัดการกับสาเหตุทั้งหลายของอาการหน้าแดงของคุณ หน้าแดงอาจเกิดจากสาเหตุด้านสุขภาพ ซี่งไม่เกี่ยวข้องกับความวิตกกังวล หนึ่งในตัวอย่างที่พบบ่อยที่สุดคือ อาการที่เรียกว่า โรซาเซีย หรือ สิวหน้าแดง ซึ่งเป็นโรคผิวหนังที่ทำให้ผิวแดงและอักเสบ แพทย์สามารถให้การรักษาอาการนี้โดยเฉพาะได้ สาเหตุด้านสุขภาพอีกประการหนึ่ง คือ ภาวะวัยหมดประจำเดือน ขณะที่คุณกำลังพยายามทำความเข้าใจว่าทำไมคุณจึงหน้าแดง การที่คุณระลึกไว้ว่าไม่ใช่คุณคนเดียวที่ประสบกับสิ่งนี้ก็ช่วยได้เหมือนกัน คนเราก็หน้าแดงกันเกือบทุกคน! ยิ่งกว่านั้น เกือบทุกคนต่างเคยผ่านช่วงเวลาที่หน้าอายในช่วงใดช่วงหนึ่งของชีวิตกันทั้งนั้น พวกเขาจะไม่ตัดสินคุณง่ายๆ ในเรื่องที่มนุษย์ทั้งหลายต่างก็เคยเป็นกันหรอก
เตรียมตัวให้พร้อม. มั่นใจยิ่งกว่าเดิม. ผ่อนคลาย. ลดอุณภูมิร่างกาย. ฝึกฝนจิตใจเสียใหม่. หลีกเลี่ยงสิ่งกระตุ้น. ยอมรับอาการหน้าแดง. แต่งหน้า. ปรึกษาแพทย์ดูว่ามียาอะไรเป็นทางเลือกบ้าง. ลองพิจารณาการบำบัด. อย่ากดดันตนเองมากไป. ทำความรู้จักการรักษาด้วยการผ่าตัด. เรียนรู้ที่จะรับมือกับการตกเป็นเป้าสนใจทั้งที่คุณไม่ต้องการ. พยายามอย่าเป็นกังวลกับอาการหน้าแดง. จัดการกับความวิตกกังวล. เข้าใจวิธีรับมือกับสาเหตุด้านสุขภาพ. เข้าใจว่าอาการหน้าแดงเป็นเรื่องธรรมดา.
https://www.wikihow.com/Avoid-Blushing-at-Inappropriate-Times https://www.wikihow.com/Avoid-Blushing-at-Inappropriate-Times https://www.wikihow.com/Avoid-Blushing-at-Inappropriate-Times
Preventing Blushing Treating Blushing Knowing the Causes